Page:Cream of Tannahill's songs (2).pdf/7

7 Gin ye were waiting by the wood, Then I was waiting by the thons, I thought it was the place we sot, And waited maist till dawning morn. Sae be nae vex'd my bonnie lassie, Let my waiting stand for thine, We'll awa' to Craigton shaw, And seek the joys wo tint yestreen.

WHEN JOHN AND ME WERE MARRIED.

WHEN John and me were married, Our hading was but sma', For my minnie, canker't carling, Wou'd gi'e us nocht ava'; I wair't my fee wi' canny care, As far as it wou'd gae, But well I wat our bridal bed, Was clean pease-strae.

Wi' working late and early, We're come to what you see, For fortune thrave aneath our hands, Sao eydent aye were we. The lowe of love made labour light I'm sure yo'll find it sao, When kind yo cuddle down at e'en, 'Mang clean pease-strae.

The rose blooms gay on cairney brae, As weel's in birken shaw, And love will lowe in cottage low, As weel's in lofty ha'. Sae, lassie take the lad ye like, Whato'er your minnie say, Tho' you should make your bridral bed Of clean pease-strae.